Fungu castagninu

U fungu castagninu 250px Laetiporus sulphureus Classificazioni scentifica Regnu Fungi Divisione Basidiomycota Classa Agaricomycetes Ordine Polyporales Famiglia Laetiporaceae Generu Laetiporus Nome binuminale  Laetiporus sulphureus Linnaeus, 1753 250px

U fungu castagninu (Laetiporus sulphureus) hè un tipu di fungu chì face parte di a famiglia di e Laetiporaceae. U nome corsu vene da u fattu ch'è 'ssu tipu di fungu nasce à spessu annantu à u fustu di u castagnu.

Descrizzione
U fungu hè giallu. A carne di u fungu castagninu hè abbastanza spessa (da 1 à 5 cm) è di culore biancu. Hè tennera quandu u fungu castagninu hè frescu, ma diventa dura quand'ellu hè passatu è vechju.

In Corsica
U fungu castagninu hè assai cumunu in Corsica. 

Gastronumia
U fungu castagninu hè un fungu manghjarecciu, quand'ellu hè frescu. Si coglie frescu, chì vechju diventa lignosu. Hè di tradizione di fà lu sfrighje incù l'aglia è a nepita. S'aghjusta dopu a pumata.Raffaelli & Alesandri (2015).

Note

 Ligami 
  Ghjiseppu Leoni, I funghi, Ghjurnata di a Lingua Corsa 2001, Adecec.
  Santa Raffaelli è Ghjuvanni Alesandri, I funghi di Canaghja, 2015.

Categoria:Laetiporaceae
Categoria:Fungu di Corsica